Diari Oficial de la Generalitat Valenciana


Sumari del DOGV 8283, del 27-04-2018 (2018/3421)

Informe ambiental i estratègic de la modificació puntual del Pla general, relativa als articles 33-79-98-62-16-66-83-83-45 i 99 reguladors de les condicions d'habitabilitat d'edificis.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3421


Data del document
:   22-03-2018

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informe ambiental i estratègic de la modificació puntual del Pla general, relativa als articles 93-05-91-32-20-19-31-33-26 i 99 reguladors de les condicions d'habitabilitat d'edificis. [2018/3421]  
Basant-se en l'informe i dictamen favorable emés per la Comissió d'Avaluació Ambiental i Territorial de l'Ajuntament d'Oliva, de data 29 de novembre de 2017, la Junta de Govern Local, en funcions d'òrgan ambiental municipal va aprovar, en sessió celebrada el dia 7 de febrer de 2018, el següent informe ambiental de la modificació dels articles esmentats del Pla general, reguladors de les condicions d'habitabilitat dels edificis.  
De conformitat amb el que disposa l??article 57 de la Llei 5/2014, de 25 de juliol, es procedeix a la publicació del referit acord que conté l'informe ambiental:  
  
Primer. Aprovar l'informe ambiental i estratègic de la modificació puntual del Pla general dels indicats articles referits a les condicions d'habitabilitat dels edificis, condicions generals dels elements comuns dels edificis, condicions particulars de l'edificació segons alineació vial i condicions específiques dels usos d'aparcament; el contingut del dit informe és el següent:  
Informe ambiental i estratègic  
Documentació presentada: consisteix en el document inicial estratègic i memòria justificativa de la modificació dels expressats articles del vigent Pla general, redactat pels serveis tècnics municipals.  
  
Planejament vigent: el planejament vigent és el Pla general d'ordenació urbana, aprovat definitivament per la Comissió Territorial d'Urbanisme en sessió de 30 de novembre de 1982.  
Objecte de la modificació de planejament: adaptar les determinacions del vigent Pla general a la regulació continguda en el Codi Tècnic de l'Edificació (RD 314/2006 de 17 de març), Decret 151/2009, de 2 d'octubre, i Ordre de la Conselleria de Medi Ambient, Aigua i Urbanisme de 7 de desembre de 2009.  
Consultes realitzades: s'han realitzat consultes amb la Subdirecció General d'Avaluació Ambiental i el Servei Territorial d'Urbanisme de les quals es desprén que de la modificació de planejament proposada no es deriven efectes significatius sobre el medi ambient.  
Consideracions jurídiques: es tracta d'una modificació de planejament que afecta, únicament i exclusivament, determinacions de l'ordenació detallada tal com es disposa en l'article 35 de la LOTUP, i la competència per a l'aprovació definitiva és del propi ajuntament, tal com es regula en l'article 44.5é de la mateixa llei.  
Resulta d'aplicació en l'àmbit superficial del sòl classificat com a urbà i no suposa cap afecció a cap dels estàndards dotacionals regulats per llei i previstos en el planejament; es regulen, únicament i exclusivament, aspectes de naturalesa constructiva i morfològica dels edificis per a la seua adaptació a la normativa aplicable de la Generalitat Valenciana posterior a la vigència del Pla general.  
Proposta d'informe: la present modificació puntual de planejament no presenta aspectes que puguen tindre incidència mediambiental ni es preveu que es deriven d'aquesta efectes d'aquesta naturalesa, per la qual cosa l'avaluació ambiental ha de considerar-se favorable i prosseguir-se la tramitació pel procediment simplificat fins a l'aprovació definitiva d'aquesta.  
Segon. Publicar en el DOGV extracte de l'informe ambiental exposat i disposar la prossecució de l'expedient administratiu de conformitat amb les previsions de l'article 57 de la LOTUP.  
Contra l'acord precedent al no ser un acte definitiu en via administrativa, no és possible la interposició de cap recurs, sense perjudici que els interessats puguen utilitzar els mitjans de defensa que en el seu dret estimen convenients.   
Cosa que es fa pública perquè se'n prenga coneixement i als efectes oportuns.  
  
Oliva, 22 de març de 2018.- L'alcalde: David González Martínez.